BJCHI คาดงบฯ 2Q58 อ่อนแต่ 2H58 ฟื้นโบรกฯแนะนำซื้อราคาเป้าหมาย 8.80 บาท

BJCHI แม้ได้คาดว่ากำไร 2Q58 อ่อนลง เนื่องจากงานในมือ (Backlog) ที่ลดลงเป็น 6.5 พันล้านบาท จากสิ้น 1Q58 ที่ 7.5 พันล้านบาท และโครงการ QGI ที่ช้าออกไป รวมทั้งเพิ่งเริ่มโครงการ TUPI B.V. แต่คาดว่ากำไรใน 2H58 จะฟื้นตัวดีขึ้น ด้วยแรงสนับสนุนจากโครงการ TUPI B.V. และโครงการ QGI รวมทั้งการทยอยได้งานใหม่ๆ
6 ส.ค. 2558

บล.ดีบีเอสฯ ระบุในบทวิเคราะห์วันนี้ (6ส.ค.) ว่า บริษัท บีเจซี เฮฟวี่ อินดัสทรี จำกัด (มหาชน) หรือ BJCHI บริษัทได้ทำสัญญากับ Bangkok Dock เป็นเวลา 5 ปี ที่จะสามารถมีสิทธิ์ใช้หน้าท่าซึ่งอยู่ถัดจากบริเวณที่จะทำการขนส่งเพื่อทำ modularization ได้เป็นเวลาอีก 5 ปี จึงเป็นการเพิ่มความสามารถการใช้หน้าท่าได้อีก 70% หรือเพิ่มพื้นที่ประมาณ 72,000 ตารางเมตร โดยส่วนนี้เป็นสัญญาเช่า 18 เดือน บวก 3 ปี ส่วนนี้ทำให้บริษัทสามารถรับงานใหม่ได้มากขึ้น
บริษัทคาดว่าในช่วงที่เหลือของปีนี้จะได้รับงานใหม่อย่างน้อย 1 โครงการ มูลค่าราว 1 พันล้านบาท สำหรับมูลค่างานในมือปัจจุบัน (สิ้นมิ.ย.58) อยู่ที่ 6.75 พันล้านบาท บริษัทยังคงหาโอกาสในการเข้าประมูลงานใหม่ๆ ในต่างประเทศอย่างต่อเนื่อง เช่น ในออสเตรเลีย, สหรัฐฯ เป็นต้น
แม้ได้คาดว่ากำไรไตรมาส 2/58 อ่อนลง เนื่องจากงานในมือ (Backlog) ที่ลดลงเป็น 6.5 พันล้านบาท จากสิ้นไตรมาส 1/58 ที่ 7.5 พันล้านบาท และโครงการ QGI ที่ช้าออกไป รวมทั้งเพิ่งเริ่มโครงการ TUPI B.V. แต่คาดว่ากำไรใน 2H58 จะฟื้นตัวดีขึ้น ด้วยแรงสนับสนุนจากโครงการ TUPI B.V. และโครงการ QGI รวมทั้งการทยอยได้งานใหม่ๆ
 แนะนำซื้อ ให้ราคาพื้นฐาน 8.80 บาท ลดลงจากเดิมที่ 8.90 บาทเล็กน้อย ทั้งนี้เป็นการสะท้อนงานในมือที่ลดลงราว 250 ล้านบาทจากโครงการ Toyo Setal อัตรากำไรขั้นต้นที่ลดลงจากการรับรู้รายได้โครงการ TUPI B.V. ที่มากขึ้น  โดยประเมินด้วย P/E เป้าหมายปี 58 ที่ 12 เท่า ทั้งนี้คาดการณ์อัตรการเติบโตกำไรปีนี้และปี 59 อยู่ในเกณฑ์แข็งแกร่งที่ 16% และ 17% ตามลำดับ 
 
 
 